
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 2T/98/2023 8723010898 12. 07. 2024 Mgr. Lukáš Hvizdoš ECLI:SK:OSPP:2024:8723010898.4
ROZSUDOK V MENE SLOVENSKEJ REPUBLIKY Okresný súd Poprad, samosudcom Mgr. Lukášom Hvizdošom, na hlavnom pojednávaní konanom dňa 12. júla 2024 v Kežmarku, takto rozhodol: Obžalovaný A. B., nar. XX.XX.XXXX v B., trvale bytom C. XXX/XX, C., D. B., uznáva
sa
za vinného, že
v presne bližšie nezistených dňoch, v období od mesiaca apríl roku 2018 do dňa 20.05.2023, sporadicky a v nepravidelných intervaloch, keď bol pod vplyvom alkoholu, v rodinnom dome na ulici C. E. XXX/ XX F. D. C., D. B., ktorý užíva spoločne so svojou manželkou D. B., narodenou XX.XX.XXXX v B., túto pri vzájomných nedorozumeniach a hádkach slovne napádal, vyhrážal sa jej, že ju zabije, vulgárne jej nadával, vyháňal ju z domu, kde táto zo strachu a z obavy o svoj život a zdravie, utekala pred ním z domu, pričom sa zdržiavala v ich osobnom motorovom vozidle továrenskej značky VOLKSWAGEN, evidenčné číslo B. XXX G., zaparkovaného v blízkosti ich domu alebo u blízkych príbuzných, v jednom prípade zobral jej oblečenie a čižmy a toto spálil v peci, pričom toto jeho konanie vyvrcholilo dňa 20.05.2023, okolo 19:00 hod., kedy po požití alkoholických nápojov, ktoré zvýšili koncentráciu alkoholu v jeho dychu na najmenej 1,82 mg/1 vydychovaného vzduchu (najmenej 3,79 promile), čo bolo zistené analyzátorom dychu typu Alcotest 7510, výrobné číslo ARMF - 0584, svoju manželku D. B., po predchádzajúcej vzájomnej hádke, fyzicky napadol a to tým spôsobom, že ju rukou udrel do oblasti tvárovej časti hlavy, ťahal ju za vlasy, kde časť vlasov jej aj vytrhol, pričom jej spôsobil zranenie a to tržnú ranu spodnej pery, ktoré zranenie si vyžiadalo lekárske vyšetrenie a ošetrenie s dobou liečenia do 7 dní, čím týmto svojím opakovaným konaním vyvolával u svojej manželky D. B. strach, stres a obavu o jej život a zdravie, teda inému sa vyhrážal smrťou takým spôsobom, že to mohlo vzbudiť dôvodnú obavu, a čin spáchal na chránenej osobe – blízkej osobe, čím
spáchal
prečin nebezpečného vyhrážania podľa § 360 ods. 1, ods. 2 písm. b) Trestného zákona s poukazom na § 139 ods. 1 písm. c) Trestného zákona. Za to mu súd ukladá: Podľa § 360 ods. 2 Trestného zákona, za použitia § 38 ods. 2 Trestného zákona trest odňatia slobody v trvaní 10 (desať) mesiacov.
Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia v trvaní 20 (dvadsať) mesiacov. Podľa § 73 ods. 2 písm. c), písm. d) Trestného zákona ochranné protialkoholické liečenie ambulantnou formou. inému sa vyhrážal smrťou takým spôsobom, že to mohlo vzbudiť dôvodnú obavu, a čin spáchal na chránenej osobe – blízkej osobe, Poučenie: Proti tomuto rozsudku možno podať odvolanie do 15 (pätnástich) dní od jeho oznámenia na Okresnom súde Poprad. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Rozsudok možno napadnúť odvolaním len v niektorej jeho časti alebo sa odvolania výslovne vzdať. Písomné vyhotovenie tohto rozsudku neobsahuje v zmysle ustanovenia § 172 ods. 2 Trestného poriadku odôvodnenie, pretože osoby oprávnené na podanie odvolania sa tohto práva výslovne vzdali.

